Foolish Age
Filamu hii inaelezea  hadithi ya Loveness (Elizabeth Michael) msichana mdogo aliyelelewa na baba tajiri baada ya kifo cha mama yake kwa Ugonjwa wa UKIMWI miaka kadhaa iliyopita. Loveness na baba yake pia wanaishi na virusi vya UKIMWI. Loveness anasoma ughaibuni ila baadaye anamlazimisha baba yake aje kusoma Nchini mwake, Tanzania. Anapata shule mpya na kutengeneza marafiki, lakini rafiki wake wa dhati (Diana Kimaro) siyo msichana mwema. Wanajihusisha na mapenzi katika umri mdogo na wanaume tofauti tofauti. Wanaacha kwenda shule kwa sababu ya maisha ya klabu na kubadili wanaume. Loveness anaondoka katika nyumba nzuri ya baba yake pasipo kumuaga baba yake na kwenda kuishi maisha ya ghetto. Baba yake anamtafuta kila mahali pasipo mafanikio mwishowe anakata tamaa. Loveness anaendelea na maisha ya aina hiyo lakini baadaye anakumbana na ugumu wa wa maisha, manyanyaso ya kingono na matatizo na marafiki zake.